**EL MICO BLANC (premi a la millor narració de 3r)**

Hi havia una vegada una nena que es deia Laura. Un dia va arribar de l’escola i va veure que al costat del sofà de casa seva hi havia una caixa misteriosa. La Laura va decidir obrir-la, quan de sobte, va sortir un mico blanc!

* Quina sorpresa! Va dir la nena.

Aleshores van arribar els pares de treballar i els hi va explicar tot el que havia passat, però els pares li van dir que el mico no es podia quedar a casa.

Als pares de la Laura no els hi agradaven els animals.

La Laura, va decidir endur-se el mico a l’escola, amagat dins la motxilla. El seu company, en Leo li va preguntar: - Què portes a la motxilla?

La Laura va dir: - Res!

* MIC MIC MIC – va fer el mico.

Llavors va descobrir que portava un mico a la motxilla amagat.

Els dos van decidir anar a la plaça a ensenyar el mico blanc.

* Guau! D’on l’has tret aquest mico? - Van preguntar els nens de la plaça.

Ella va contestar: - Estava en una caixa, al costat del sofà de casa meva.

Quan la Laura va arribar a casa amb el mico, la mare va decidir portar-lo al zoo. La Laura i el Leo, anaven a veure´l cada dia.

El mico estava molt trist. Sempre estava amagat perquè la resta de micos del zoo no el deixaven menjar massa. Tots eren negres i ell era blanc.

Al dia següent, volava un avió que repartia mapes. La Laura el va recollir de terra i va veure que era un mapa misteriós on hi posava que hi havia una bruixa que tenia poders.

 Van decidir seguir el mapa per arribar a la bruixa del nord, i així poder ajudar al mico, quan de sobte pel camí, es va aturar una furgoneta.

* On aneu ? – va preguntar l’home?
* A la bruixa del Nord, - van respondre ells.
* Jo us portaré- va dir l’home.
* D’acord, moltes gràcies!

Els nens van pujar a la furgoneta, però l’home els va agafar i els va lligar, i d’una volada, els va posar al maleter. El que no sabien és que el mico també havia agafat un mapa, havia escapat del zoo i es dirigia a casa de la bruixa del nord.

El mico es va trobar la furgoneta i va sentir que els crits de l’interior del vehicle eren de la Laura i en Leo.

El mico va aconseguir alliberar a la Laura i al Leo i van arribar a la casa de la bruixa del nord.

El mico volia ser negre com tots el micos i va demanar ajudar a la bruixa, a canvi la bruixa li va demanar diners.

La bruixa li va donar una beguda màgica al mico i de sobte es va tornar negre.

Finalment el mico va tornar de nou al zoo. Ara, la resta de micos ja el volien perquè ja era com ells.

La Laura i en Leo van tornar a casa com si res hagués passat. No podien explicar-li a la mare on havien anat perquè s’hagués enfadat molt.

La Laura i en Leo van anar a visitar cada dia al mico blanc, que ara, ja era negre.

 **Autora: Laina Balagué Arenas**